Bocah-bocah jaman saiki isih sok dhelekan susuh manuk ora, aku ra ngerti. Biyen, yen dha ndheleki susuh manuk swarane ya nganti saur manuk: genti-genten anggone rebutan. “Kae nggonku!” “Nggonku, ya!” “Nggonku!” Tangane nuding-nuding. Diteruske njorokke-guyon kancane. Ndheleki ateges ndheweki, maksude ndhaku yen susuhe dadi duweke dhewe. Ndheleki ki ngembil: umpama wis ana le ndheleki, bocah liya ora oleh menek, sing weruh keri ora duwe kawenangan njupuk.
